Bóšicy

Bóšicy ( Puschwitz) su wjes a gmejna něhdźe dwanaće kilometrow sewjerozapadnje Budyšina w Hornjej Łužicy. Słušeja ke zarjadniskemu zhromadźenstwu Njeswačidło. Gmejna je po ličbje wobydlerstwa najmjeńša w Budyskim wokrjesu a pjata najmjeńša cyłeje Sakskeje.

Gmejna słuša do připóznateho sydlenskeho ruma Serbow w Sakskej. Wosebje w Jaseńcy, Łusču, Nowej Jaseńcy a na Horje rěči wulki dźěl wobydlerstwa serbsce.

 Geografija a wobchad 
mini|left|Powětrowy wobraz Bóšic z Wětrowskej deponiju w pozadku
Bóšicy leža w srjedźišću Budyskeho wokrjesa. Južnje gmejny běži awtodróha A 4. Tuta je přez wujězdaj Słona Boršć a Horni Wujězd (něhdźe 8 km) docpějomna. Wuchodnje gmejny běži B 96. Přez gmejnske dźěle Wětrow, Bóšicy a Jaseńca wjedźe statna dróha S 98.

 Stawizny 
Prěnje historiske naspomnjenje wsy jako Bisziz pochadźa z lěta 1245.

 Wobydlerstwo a rěč 
W lěće 1884 měješe wjes po Mukowej statistice 244 wobydlerjow, z nich 204 Serbow (80 %). Arnošt Černik zwěsći 1956 serbskorěčny podźěl wobydlerstwa wot hišće 61,8 %.

Po ludličenju w lěće 2011 bydlachu we wsy 98 wobydlerjow w přerěznej starobje wot 41 lět (Sakska: 46,4).Wuslědki ludličenja 2011 za Bóšicy (pdf)

W lěće 2022 bě 47 % gmejnskich wobydlerjow katolskeje a 13,6 % ewangelskeje konfesije (2011: 48,7 resp. 16,9 %).Datowe łopjeno za Bóšicy na zensus.sachsen.de; wotwołane dnja 16. februara 2025 (pdf) Ewangelscy wobydlerjo přisłušeja Njeswačanskej wosadźe, katolscy Chróšćanskej.

 Wjesne dźěle 
Do Bóščanskeje gmejny słušeja slědowace wsy:

 wjes  wob.  <small>přer.staroba  ♀/♂a  kwocientmłodychb  kwocientstarychc  wosoby/domjacnosć Bóšicy  98  41,0  100  23  19  2,6  Hora  67  38,1  97  45  23  2,8  Jaseńca  169  42,6  109  29  32  2,9  Łusč  88  40,9  91  29  29  2,7  Nowa Jaseńca  53  45,9  104  24  36  2,4  Nowe Bóšicy  65  47,6  86  18  45  2,7  Nowy Łusč  51  40,0  122  44  44  3,2  Wětrow  296  46,8  119  17  38  1,9  gmejna  887  43,7  107  25  33  2,4 podaća po cencusu 2011; staw: 9.5.2011Statistiski krajny zarjad Sakskeje: gmejna Bóšicy a: ličba mužow na 100 žonowb: poměr ličby wosobow pod 18 lětami k 100 wosobam mjez 18 a 65c: poměr ličby wosobow nad 65 lětami k 100 wosobam mjez 18 a 65

 Politika 
mini|Napohlad wjeski z ryćerkubłom (1976)
Gmejna słuša k sakskemu wólbnemu wokrjesej 55 (Budyšin 4) a k zwjazkowemu wólbnemu wokrjesej 156 (Budyšin I).

 Gmejnska rada 
Bóšičanska gmejnska rada ma tuchwilu dźesać čłonow, mjez nimi žana žona. Komunalne wólby lěta 2024 mějachu slědowace wuslědki:Wuslědki wólbow do gmejnskeje rady dnja 9. junija 2024 na wahlen.sachsen.de

 Strony a zjednoćenstwa 2024 2019 2014 % sydła % sydła % sydłaRjemjesło Bóšicy70,0751,7559,96Łužiske wolerske towarstwo Bóšicy26,1348,3540,14Zwjazk 90/Zeleni3,9––––– cyłkownje 100,0 10 100,0 10 100,0 10 wobdźělenje 74,0 % 66,6 % 52,2 %

Gmejnskej radźe přisłušeja wot 2024 slědowacy radźićeljo:

 Rjemjesło Bóšicy: Sebastian Meißner, Jan Ryćer, Měrćin Šołta, Robert Šołta, Markus Bjarš, Bernhardt Rosenmeyer, Danny Schmeiche
 Łužiske wolerske towarstwo Bóšicy: André Macala, Roman Mark, Bjarnat Cyž

 Wjesnjanosta 
Čestnohamtski wjesnjanosta Bóšic je wot lěta 2008 Stanisław Ryćer, kiž bu posledni raz při wólbach 2022 z 92,5 % w zastojnstwje wobkrućeny.Wólbny wuslědk Bóšičanskeje gmejny dnja 22. nowembra 2014 na statistik.sachsen.de

+wólby wjesnjanostywólbawjesnjanostanamjetwuslědk (%)2022Stanij RyćerRyćer92,52014Rjemjesło Bóšicy57,6200893,02001Frithjof Kallenbach95,6

 Wosobiny 
 Mikławš Cyž (1825–53) – duchowny, spisowaćel, basnik; rodźeny w Bóšicach
 Pawoł Erich Krawc (1907–95) – pedagoga, ludowědnik, domiznowědnik; rodźeny w Bóšicach
 Bjarnat Rachel (1907–73) – wučer, redaktor, lektor; rodźeny w Nowych Bóšicach

 Hlej tež 
 Lisćina kulturnych pomnikow w Bóšicach

 Žórła 

 Wotkaz 

Kategorija:Gmejna w Sakskej
Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
!
Kategorija:Sydlišćo w serbskim sydlenskim rumje
Kategorija:Prěnje naspomnjenje 1245